Liturgisk avslutning

**Mål:**

* Gi foreldrene innblikk i hva konfirmantene lærer i konfirmasjonstiden, ved å bruke salmer som konfirmantene også skal lære, ta i bruk for eksempel Kristuskransen (hvis den brukes i konfirmasjonstiden) eller bibeltekster som er sentrale i konfirmantplanen
* Bygge bro mellom foreldrene og konfirmantenes opplevelser i konfirmasjonsåret
* Legge til rette for at foreldrene får aktualisert sin egen tro/sine livsspørsmål i sammenheng med de temaene som tas opp på hver samling
* Gi foreldrene en opplevelse av at de er sett og elsket av Gud

Vi avslutter hver input-samling med en liturgisk samling inne i kirkerommet. Vi demper lyset, lytter til musikk, tenner lys, og får delta i en enkel kveldsbønn. Det legges vekt på at man skal kunne delta «uavhengig av kirkelig bakgrunn». Derfor er det liturgen som leder bønnen. For å legge til rette for involvering, kan det være fint med en tid for lystenning i lysgloben eller lignende (gjerne med musikk i bakgrunnen.)

Salmene varierer fra gang til gang, men det bør være noen relativt kjent for de som kommer. Gjerne salmer som skal brukes i konfirmanttiden og på konfirmasjonsgudstjenesten.

**Gangen på samlingene** (se vedlegg):

**Innledning**

**Ord for kvelden/Kristuskransen**

1. samling: Gudsperlen og Jeg-perlen
2. samling: Kjærlighetsperlene og hemmelighets-perlene
3. samling: Dåpsperlen, bekymringsløshetens perle og/eller gledes-perlen
4. samling: Jeg-perlen, ørkenperlen og/eller nattens perle

**Salme**

**Bønn**

**Lystenning (***Mulighet for lystenning for dem som ønsker det)*

**Fader vår**

**Velsignelsen**